
REFERAT DE APROBARE  A  PROIECTULUI DE HOTĂRÂRE
privind prelungirea pe o perioadă de  3 ani a contractului  de închiriere nr. 369/1998,
încheiat cu SPITALUL CLINIC JUDEȚEAN DE URGENȚĂ ”PIUS BRÂNZEU” TIMIȘOARA - POLICLINICA PENTRU SPORTIVI,  pentru spaţiul cu altă destinație SAD 2/2, situat în Timişoara, str. Bela Bartok nr. 17


 

Prin cererea înregistrată cu numărul  CT2021-006730/13.12.2021, Spitalul Clinic Județean de Urgență ”Pius Brânzeu” Timișoara - Policlinica Pentru Sportivi, a solicitat prelungirea contractului de închiriere nr. 369/1998, având ca obiect închirierea spațiului cu altă destinație SAD 2/2,  situat în Timișoara,  str. Bela Bartok,  nr. 17.       
Cererea de prelungire a contractului de închiriere nr. 369/1998, a fost depusă în termenul de valabilitate al contractului, Spitalul Clinic Județean de Urgență Timișoara ”Pius Brânzeu” -  Policlinica pentru Sportivi are achitate la zi obligațiile bugetare.
           Spațiul închiriat este în suprafață de 229,3 m.p, la un tarif de 0.88 lei/mp/lună actualizat anual cu rata inflației ( anul 2022 - 1,094 lei/mp/lună), fiind situat la etajul I al imobilului, cu intrare din curte, este înscris în Cartea Funciară nr. 401483-C1-U3 Timisoara, nr. topo 9654/I/II, în proprietatea Statului Român, drept de administrare ICRAL Timișoara și are destinația de dispensar pentru sportivi.
	Solicitarea cu numărul  CT2021-006730/13.12.2021, a Spitalul Clinic Județean de Urgență Timișoara ”Pius Brânzeu” - Policlinica pentru Sportivi a fost analizată în şedinţa din 10.01.2022 a Comisiei de Analiză a Spaţiilor cu Altă Destinaţie decât aceea de locuinţă, iar  comisia a avizat favorabil această solicitare şi a hotărât prelungirea pe o perioadă de 3 ani, de la data de 22.12.2021 până la data de  22.12.2024.
Menționăm că, nu a fost posibilă întocmirea materialului pentru promovarea proiectului privind  prelungirea contractului înainte de prezentarea și obținerea aprobării în ședința comisiei SAD, conform regulamentului  Comisei  SAD  prevăzut  în  HCLMT  nr.  441/2015  și a procedurii operaționale PO 128, întrucât după depunerea solicitării  de prelungire la data de 13.12.2021, prima întrunire a comisiei SAD,  a  fost în data de 10.01.2022.
	Apreciem că, Proiectul de hotărâre privind prelungirea pe o perioadă de 3 ani  a contractului de închiriere  nr. 369/1998 încheiat cu Spitalul Clinic Județean Policlinica pentru Sportivi la tariful de 0,88 lei/mp/lună actualizat anual cu rata infației ( pe anul 2022 - 1,094 lei/mp/lună), îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

